KULTURNO INFORMATIVNI CENTAR GOSPIĆ,
        JAVNA USTANOVA ZA KULTURU

Budačka 12, 53000 Gospić
Klasa:032-01/18-01/02
Urbroj:2125/70-01-18-01
Gospić, 5. studenog 2018. godine


Temeljem Zakona o fiskalnoj odgovornosti (NN 139/10, 19/14) i članka 27. Statuta Kulturno Informativnog Centra Gospić, javne ustanove za kulturu („Službeni vjesnik Grada Gospića“ br. 7/10) te Izmjena i dopuna Statuta Kulturno Informativnog Centra Gospić, javne ustanove za kulturu („Službeni vjesnik Grada Gospića“ br. 3/16), ravnateljica Kulturno Informativnog Centra Gospić, javne ustanove za kulturu dana 5. studenog 2018. godine donosi

PROCEDURU
STVARANJA UGOVORNIH OBVEZA


Članak 1.
	Ovim aktom propisuje se procedura stvaranja ugovornih obveza odnosno nabava roba, usluga i radova i svih drugih ugovornih obveza koje su potrebne za redovan rad Kulturno Informativnog Centra Gospić, osim ako posebnim propisom ili Statutom Kulturno Informativnog Centra nije drugačije određeno.


Članak 2.
Ravnatelj Kulturno Informativnog Centra Gospić pokreće postupak ugovaranja i stvaranja ugovornih obveza koje obvezuju Ustanovu. Prijedlog za pokretanje postupka ugovaranja nabave roba, usluga i radova u obliku interne zahtjevnice (Obrazac 1) ravnatelju mogu dostaviti svi zaposlenici Ustanove i Upravno vijeće Ustanove, osim ako posebnim propisom ili Statutom Kulturno Informativnog Centra Gospić nije drugačije određeno.


Članak 3.
Administrativni tajnik / računopolagatelj dužan je prije pokretanja postupka ugovaranja i stvaranja ugovornih obveza obaviti kontrolu i izvijestiti ravnatelja je li pribavljanje predložene ugovorne obveze u skladu s važećim financijskim planom Ustanove. Ukoliko administrativni tajnik / računopolagatelj ustanovi da predložena ugovorna obveza nije u skladu s važećim financijskim planom i planom nabave Ustanove za tekuću godinu, istu predloženu obvezu ravnatelj je dužan odbaciti ili predložiti Upravnom vijeću promjenu financijskog plana.

Članak 4.
Nakon što administrativni tajnik / računopolagatelj utvrdi da je predložena obveza u skladu s važećim financijskim planom i planom nabave Ustanove za tekuću godinu, ravnatelj pristupa ugovaranju ugovorne obveze.

Članak 5.
Ukoliko postupak nabave roba, usluga i radova ne podliježe postupku javne nabave sukladno Zakonu o  javnoj nabavi (NN 120/16) već se radi o tzv. jednostavnoj nabavi, tada se stvaranje obveza provodi po sljedećoj proceduri:

	Red.br.
	AKTIVNOST
	ODGOVORNOST
	DOKUMENT
	ROK

	1.
	Zahtjev za nabavu roba/usluga/radova
	Ravnatelj, svi zaposlenici, Upravno vijeće
	Za nabave procijenjene vrijednosti do 1.000,00 kn nije obvezno izdavanje narudžbenice ili sklapanje ugovora o nabavi.

Za nabave procijenjene vrijednosti od 1.000,00 kn do 70.000,00 kn izdaje se narudžbenica ili se upućuje poziv za sklapanje ugovora samo jednom gospodarskom subjektu po vlastitom izboru.

Nabava procijenjene vrijednosti od 70.000,00 kn do 200.000,00 kn (500.000,00 kn) provodi se upućivanjem poziva na dostavu ponuda  na najmanje tri gospodarska subjekta po vlastitom izboru. Iznimno, poziv se može uputiti jednom gospodarskom subjektu po vlastitom izboru. 

	Tijekom godine

	2. 
	Provjera je li zahtjev u skladu s financijskim planom i planom nabave
	Administrativni tajnik/
računopolagatelj
	Ako DA – odobrenje provođenja jednostavne nabave i sklapanja ugovora/narudžbenice.
 Ako NE – negativan odgovor na prijedlog 
	2 dana od  dana zaprimanja zahtjeva 

	3. 
	Sklapanje ugovora/izdavanje narzdžbenice
	Ravnatelj odnosno osoba koju on ovlasti
	Ugovor ili narudžbenica 
	Do 30 dana od dana odobrenja

	4. 
	Praćenje izvršenja ugovora
	Administrativni tajnik / računopolagatelj
	Ugovor, narudžbenica, račun
	Tijekom godine




Članak 6.
Stupanjem na snagu ove Procedure, prestaje važiti Procedura stvaranja ugovornih obveza u KIC-u Gospić, Klasa:032-02/12-01/01, Urbroj:2125/70-01-12-01, od 15. ožujka 2012. godine.





Članak 7.
Ova Procedura objavljuje se na web stranicama Kulturno Informativnog Centra Gospić i stupa na snagu danom donošenja.

RAVNATELJICA
Marija Štimac, mag.polit.























( Obrazac 1 )

KULTURNO INFORMATIVNI CENTAR GOSPIĆ, 
javna ustanova za kulturu


Ime i prezime naručitelja: ________________________________________________________

Radno mjesto naručitelja: ________________________________________________________


ZAHTJEVNICA

 (
xxxx
)       za robe  		           za radove  		za usluge
	Redni broj
	Naziv/Opis
	Jedinica mjere
	Količina

	
	
	
	

	
	
	
	

	
	
	
	

	
	
	
	

	
	
	
	

	Rok isporuke/izvršenja:
	

	Mjesto isporuke/izvršenja:
	

	Planirana vrijednost nabave (bez PDV-a):
	

	Pozicija iz proračuna (aktivnost/odjeljak):
	


Dana: 
potpis naručitelja
Prethodne suglasnosti i odobrenje:
suglasan – potpis

odobrava – potpis

